Source: http://www.gazetasv.ro/csu-suceava-mai-poate-spera-la-play-off-cu-o-victorie-impotriva-dunarii-calarasi/
Timestamp: 2018-07-21 21:27:10+00:00

Document:
CSU Suceava mai poate spera la play-off cu o victorie împotriva Dunării Călărași | GazetaSV.ro
CSU Suceava mai poate spera la play-off cu o victorie împotriva Dunării Călărași
Autor: GazetaSV 28 martie 2018
CSU Suceava primeste joi, cu incepere de la ora 18.00, replica Dunarii Calarasi, in ultimul meci pe care universitarii il disputa in sala “Dumitru Bernicu” in cadrul sezonului regulat al Ligii Zimbrilor la handbal masculin.
Victoria este singura varianta pe care o au gazdele in cazul in care vor sa mai prinda ultimul loc de play-off. “Ne asteapta o partida dificila, cu o miza mare pentru noi. E un meci de la care asteptam multe si speram ca la ora jocului sa fim intr-o forma sportiva cat mai buna. Sunt optimist, deoarece in ultimele etape am practicat un handbal bun si, chiar daca am pierdut unele meciuri, am demonstrat ca ne putem bate de la egal la egal cu orice echipa din campionat, mai ales acasa. Asteptam cat mai multi suporteri la sala, sa ne incurajeze. Dunarea este intr-o forma buna, dupa ce, in ultima etapa, a invins intr-o maniera clara castigatoarea Cupei, HC Dobrogea Sud Constanta. Va veni sa joace fara presiune la Suceava, deoarece are asigurat deja locul de play-off. Asadar este un meci periculos”, a declarat antrenorul secund Iulian Andrei, care, in trecut, a aparat poarta celor de la Dunarea Calarasi vreme de trei sezoane.
Olariu se bazeaza pe forma buna a universitarilor
Andrei Olariu se bazeaza pe forma buna a universitarilor si pe aportul publicului sucevean. “Dunarea este o echipa puternica, cu jucatori experimentati si, cu siguranta, va veni la Suceava sa castige. Sa nu uitam insa ca si noi am aratat un handbal bun in ultima perioada, iar cu sprijinul suporterilor sper sa castigam cele trei puncte, sa speram in continuare la play-off”, a mentionat extrema dreapta echipei sucevene.
Calculele ramanerii in cursa pentru ultimul loc de play-off sunt simple. Daca Minaur pierde pe terenul celor de la CSM Bucuresti, iar CSU Suceava invinge Dunarea Calarasi, universitarii se apropie la un singur punct de baimareni inaintea ultimei etape din sezonul regulat. “Consider ca CSM Bucuresti nu se va incurca acasa cu Minaur. Ne va interesa mai mult meciul din ultima etapa, pe care baimarenii il au pe teren propriu cu Timisoara. Important este sa castigam cu Calarasi. Orice alt rezultat, ne-ar scoate din calcule. Calificarea in play-off ne-ar aduce liniste pe final de campionat, fara emotiile play-out-ului sau ale turneului de baraj”, a adaugat Iulian Andrei. Tehnicianul sucevean a vorbit si despre recenta convocare a interului Gabriel Burlacu la lotul national al Romaniei. “Ne bucuram pentru Gabi. Evolutiile lui bune se pare ca au fost apreciate si de selectionerul echipei nationale. Speram s-o tina tot asa, mai ales ca se pregateste foarte bine. Cel mai important lucru este sa fie sanatos, iar de ceva timp n-a mai avut probleme medicale”, a precizat Iulian Andrei.
Meciul dintre CSU Suceava si Dunarea Calarasi va fi arbitrat de tanara brigada M. Parvu (Bucuresti)/M. Potirniche (Buzau).
Programul penultimei etape din sezonul regulat:
Dinamo Bucuresti – Potaissa Turda 44-28
CSM Focsani – Steaua Bucuresti
CSM Bucuresti – Minaur Baia Mare
Politehnica Timisoara – CSM Fagaras
CSU Suceava – Dunarea Calarasi
HC Dobrogea Sud Constanta – HC Vaslui
1. Steaua Bucuresti 24 18 1 5 639-557 55
2. Potaissa Turda 25 18 0 7 699-628 54
3. Dinamo Bucuresti 25 17 2 6 726-649 53
4. Politehnica Timisoara 24 16 2 6 633-556 50
5. CSM Bucuresti 24 16 1 7 663-586 49
6. HC Dobrogea Sud 24 14 4 6 639-579 46
7. Dunarea Calarasi 24 13 3 8 599-592 42
8. Minaur Baia Mare 24 9 1 14 585-610 28
9. CSU Suceava 24 7 3 14 608-626 24
10. CSM Focsani 24 7 3 14 555-595 24
11. HC Vaslui 24 6 1 17 584-673 19
12. CSM Fagaras 24 4 1 19 555-649 13
13. HC Odorhei* 24 10 2 12 427-462 32
14. Politehnica Iasi* 24 1 2 21 563-713 5
In jocul direct din tur, CSU Suceava a pierdut la Calarasi, cu scorul de 29-33.
1 Comentariu la "CSU Suceava mai poate spera la play-off cu o victorie împotriva Dunării Călărași"
saro | 28 martie 2018 at 23:28 | Răspunde
Jucam bine si-i putem invinge pe D. Calarasi , trebuie multa daruire si concentrare si vom reusi ! Hai CSU SUCEAVA !!!

References: CSM 
 CSM 

CSM 

CSM 
 CSM 
 CSM 
 CSM 
 CSM